104 L. C. VAN GOUDOEVER 



luata concomitantia , vim quam morbus in totum corpus habet , liabita 

 simul causarum ratione, saepe sufRcere ad iudicandum de tuiuoris natura 

 vel beni^na vel maligna, sed quoties falsum iudicium feret! Recentiori 

 imprimis tempore microscopii ope multi tenebras dispellere et tumoris natu- 

 ram certo dignoscere se posse speraverunt. Crediderunt microscopici pecu- 

 liaria elementa in tumoribus malignis se iavenisse, quibus cum certitudiue 

 ab aliis, benignis illis, dignosci possent. Huius loci non est fuse de iis 

 agere, quae microscopium de penitiori structura tumorum benignorum et 

 malignorum docuerit; id tantum indicare volumus, quam fucilis error sit, 

 etsi omnia artis praesidia in auxilium vocentur; quam facilis error interdum 

 sit in casibus ad speciem simplicissimis. 



Quid simplicius ac benignius quam sie dictae Verrucae! Vulgo nullam 

 molestiam afferentes, saepe tamen locis occurrunt, in quibus aut molestae 

 sunt, aut turpes videntur. Cultri vel ligaturae vel causticoruui ope amo- 

 ventur; interdum quidem semel pluriesve redeunt, si non perfecte remotae 

 fuerint, sed fere semper benignae manent tandemque sanantur. Subinde 

 tamen dantur Verrucae minus benignae, quibus ob maiorem malignitatem 

 nomen Verrucae malignae vel cancrosae datum fuit. An istae semper a 

 vulgaribus verrucis dignoscendae ? Experientia non docuit. Excrescentiae 

 ad speciem prorsus benignae, tantum constantes ex papillis cutaneis solito 

 maioribus cum vasis capillaribus dilatatis et strato magis minusve crasso cel- 

 lularum epidermidis tectis, interdum facta exstirpatione redeunt et quidem 

 longe maUgniores quam antea; Verruca, quae primum benigna videbatur, 

 verrucam cancrosam se ostendit, verum noü me tangere, et ipsi vitae mi- 

 nari potest. Quodsi vocem Verrucae latiori sensu accipimus, eodemque 

 nomine comprehendimus alias quoque excrescentias, pro maiori minorive 

 parte eadem structura gaudeutes, difficultas saepe longe maior fit. Forma 

 datur hypertrophiae epidermidis vel epithelü, si hocce verbo uti licet, cui 

 nomen carcinomatis cutis vel epitheliomatis dederunt, quamque nuperrimo 

 tempore tumores epitheliales vocarunt. Frequentissine haecce excrescentia 

 occurrit, quam accuratissime morbi symptomata ac decm-sus observata 

 sunt et descripta, quam accuratissime, recentiori impi-imis tempore, eius 

 structura microscopii ope indagala fuit et constare visa est ex stratis magis 

 minusve crassis, interdum enormibus, cellularum epithelü, cmn papillis 



I 



